Ιωάννης Βασιλειάδης

Ο Ιωάννης Βασιλειάδης (1924 - 30 Μαρτίου 2012) ήταν Έλληνας αντιναύαρχος του Πολεμικού Ναυτικού και πολιτικός.

 Βιογραφικά στοιχεία 

Γεννήθηκε στο Αίγιο και ακολούθησε σταδιοδρομία στο Βασιλικό Ναυτικό αποφοιτώντας από τη Σχολή Ναυτικών Δοκίμων. Συμπλήρωσε τις σπουδές του στις σχολές Πολέμου, Διαβιβάσεων στην Αγγλία και Αμύνης ΝΑΤΟ στη Ρώμη. Κατά τη διάρκεια της Χούντας μυήθηκε στην κίνηση του ναυτικού φέροντας τότε τον βαθμό του αντιπλοιάρχου.Ε΄ Ιστορικά, Το κίνημα του Ναυτικού και το "Βέλος", τεύχος 186, σελ.15 Μετά την πτώση της Χούντας, ο τέως σύμβουλος του Βασιλιά Μιχάλης Αρναούτης προσπάθησε να μυήσει τον Βασιλειάδη σε επικείμενο πραξικόπημα.Το βασιλικό πραξικόπημα που δεν έγινε , άρθρο της εφημερίδας "Το Βήμα" Ο Βασιλειάδης αρνήθηκε να συμμετάσχει και ενημέρωσε τον Γεώργιο Ράλλη, ο οποίος σε συνεργασία με τον Κωνσταντίνο Καραμανλή έλαβε τα απαραίτητα μέτρα. Αποστρατεύθηκε με τον βαθμό του ναυάρχου ε.α. Μετά την αποστράτευσή του διετέλεσε γενικός γραμματέας του υπουργείου εμπορικής ναυτιλίας (1981).Ιστορία του Λιμενικού Σώματος, Ένωση Απόστρατων Αξιωματικών Λιμενικού Σώματος, σελ.343

Το 1985 εξελέγη βουλευτής επικρατείας με τη Νέα Δημοκρατία και στις εκλογές του Ιουνίου 1989 εξελέγη βουλευτής Αχαΐας συγκεντρώνοντας 13.509 σταυρούς.Εκλογικά αποτελέσματα στην Αχαΐα από το 1975 έως σήμερα , από την ιστοσελίδα του Μιχάλη Μπεκίρη Στις εκλογές του Νοεμβρίου 1989 και του 1990 επανεξελέγη συγκεντρώνοντας 14.378 και 13.378 αντίστοιχα. Στην Κυβέρνηση του Ιουλίου 1989 διετέλεσε αναπληρωτής υπουργός εθνικής Άμυνας ενώ στην κυβέρνηση Μητσοτάκη ανέλαβε υπουργός δημοσίας τάξης, θέση στην οποία παρέμεινε μέχρι το 1991.Κυβέρνηση Μητσοτάκη , από την ιστοσελίδα της Γενικής Γραμματείας Κυβερνήσεως

Απεβίωσε στην Αθήνα στις 30 Μαρτίου 2012. Ήταν παντρεμένος με την Λ. Κοντοδήμου και είχε αποκτήσει μια κόρη.

Πηγές

Βασιλειαδης Ιωαννης
Βασιλειαδης Ιωαννης
Βασιλειαδης Ιωαννης
Βασιλειαδης Ιωαννης
Κατηγορία:Έλληνες υπουργοί Δημοσίας Τάξεως